ПРОТОКОЛ

гр. ЛЕВСКИ, _08.02. 2008 г.
Левченски районен съд в публичното съдебно заседание на _осми февруари_ 2008 г.  в състав:

	  	Председател: СТОЙКА МАНОЛОВА
			       Съдебни заседатели: Еросалим Желязков
        Васил Василев
							       
 при участието на секретаря _Ваня Димитрова_ и прокурора     Рени Кирилова сложи за разглеждане _ч.н.д._№_20074410200810, докладвано от съдия _Манолова
На именното повикване в _11.30_ часа се явиха:

ОСЪДЕНИЯТ А. М. – лично
ЗА РП ЛЕВСКИ – явява се прокурор Р. К..
			ПО ДАВАНЕ ХОД НА ДЕЛОТО:

ПРОКУРОРЪТ - да се даде ход на делото.
А. М. - да се даде ход на делото.
	Съдът
ОПРЕДЕЛИ:
ДАВА ХОД НА ДЕЛОТО:
СНЕ САМОЛИЧНОСТТА НА ОСЪДЕНИЯ:

А.М. - роден на **.**.**** г. в гр. С., турчин, български гражданин, с основно образование, не женен, осъждан, понастоящем в Затвора - Плевен, ЕГН **********.

	На страните се разясняват правата по чл. 274 и чл. 275 от НПК.
ПРОКУРОРЪТ – не правя отводи, нямам искания.
АЙДЕНИЗ МУСТАФОВ – не правя отводи, нямам искания.

	Съдът
					ОПРЕДЕЛИ:
			ОТКРИВА СЪДЕБНОТО СЛЕДСТВИЕ:

	Съдът докладва от РС – Горна Оряховица заверен препис от присъда по н.о.х.д. №578/2004 г. от която е видно, че по отношение на осъдения М. за деяние извършено на 22.04.2004 г. на осн. чл.325 ал.4 вр. ал.2 пр.3 и 4 вр. с ал.1 и чл.29 ал.1 б.а и б от НК е наложено наказание от пет години и два месеца лишаване от свобода, което да изтърпи при първоначален строг режим.
	Докладва справка от Затвора – Плевен, относно размера на изтърпяното от осъдения М. Наказание лишаване от свобода.
ПРОКУРОРЪТ – Да се приемат писмените доказателства. Поддържам направеното предложение. Нови доказателства няма да соча. Да се приключи съдебното следствие.
А. М. – да се направи кумалация само и търпя само 15 г., да не търпя 5 г.2 месеца.
Съдът
ОПРЕДЕЛИ:

ПРИЕМА и влага в делото представените справка за съдимост от РС – Свищов, копия от бюлетини за съдимост и присъда №257/29.04.2004 г. на РС – Горна Оряховица и справка от Затвора –Плевен за изтърпяно наказание до момента.
			ПРИКЛЮЧВА СЪДЕБНОТО ДИРЕНЕ
			ДАВА ХОД ЗА ПРЕНИЯ МЕЖДУ СТРАНИТЕ:

ПРОКУРОРЪТ –  най - благоприятното групиране на наказанията следва да бъде по н.о.х.д. №354/1997 г., н.о.х.д.№1424/2003 г., н.о.х.д.№1115/2003 г., н.о.х.д. №75/1999 г., н.о.х.д. №1214/2000 г., н.о.х.д. №34/2000 г., н.о.х.д.№89/1999 г., н.о.х.д. №209/1999 г. и н.о.х.д. №16/1999 г. съобразени с това, че са при условията на опасен рецидив и най - тежкото наказание за престъпление по чл.199 е 15 г. лишаване от свобода, като следва да му се определи едно общо наказание, а именно 15 г. лишаване от свобода и се присъдени и наказанието задължително заселване, постановено по дело 209/1999 г. Престъплението по н.о.х.д. №578/2004 г. е извършено при условията на рецидив и следва да бъде изтърпяно отделно наказанието от 5 г. и 2 м. 
А. М. – да ми се направи кумулация на присъдите, една обща присъда искам, всичко да влезе в 15 – те години. Петте години да не ми се присъединяват към 15-те години.
ПОСЛЕДНА ДУМА НА ОСЪДЕНИЯ – моля да ми направите кумулация само за 15 години.
	Съдът счете делото за изяснено и обяви, че ще се произнесе с определение след съвещание.	
	Съдът се оттегли на съвещание.

	След съвещание съдът, като прецени направеното от РП - Левски предложение за определяне на едно общо наказание по отношение на А.М. и становището на М., приема за установено следното:

1.С присъда №95/16.09.1996 г. по н.д.о.х. №29/1996 г., влязла в законна сила на 30.09.1996 г., по описа на РС - Свищов е осъден на основание чл.198 от НК на наказание лишаване от свобода за срок от една година, за деяние извършено на 23.02.1994 г.

2.С присъда №288/05.09.1996 г. по н.д.о.х. №141/1996 г., влязла в законна сила на 16.12.1996 г. по описа на РС - Севлиево е осъден на основание чл.195 от НК на наказание лишаване от свобода за срок от една година с прилагане на чл.23 от НК, за деяние извършено на 30.09.1995 г. и 01.10.1995 г.

3.С присъда от 12.05.1997 г. по н.д.о.х. №253/1996 г., влязла в законна сила на 27.05.1997 г., по описа на РС – Горна Оряховица е осъден на основание чл.195 от НК на наказание лишаване от свобода за срок от една година, за деяние извършено на 05.08.1999г.

4.С присъда №98/25.06.1997 г. по н.д.о.х. №60/1996 г., влязла в законна сила на 09.07.1997 г., по описа на РС – Свищов е осъден на основание чл.195 от НК на наказание лишаване от свобода за срок от две години, за деяние извършено за периода месец октомври 1994 г . – 06.07.1995 г.
5.С присъда от 17.06.1997 г. по н.д.о.х. №160/1997 г., влязла в законна сила на 18.09.1997 г., по описа на РС – Плевен е осъден на основание чл.195 от НК на наказание лишаване от свобода за срок от шест месеца, за деяние извършено на 20.07.1995 г.

6.С присъда №170/09.06.1999 г. по н.д.о.х. №16/1999 г., влязла в законна сила на 03.03.2000 г., по описа на РС – Свищов е осъден на основание чл.346 от НК на наказание лишаване от свобода за срок от две година, за деяние извършено на 29/30.05.1998 г.

7.С присъда от 08.05.2000 г. по н.д.о.х. №209/1999 г., влязла в законна сила на 07.06.2000 г., по описа на ОС – Плевен е осъден на основание чл.346 от НК на наказание лишаване от свобода за срок от две година, за деяние извършено на 24/25.05.1998 г., на основание чл.199, т.4 от НК на наказание „лишаване от свобода за срок от пет години и задължително заселване в гр.Свищов за срок от три години, за деяние, извършено на 25.05.1998 г.

8.С присъда от 24.11.1999 г. по н.д.о.х. №89/1999 г., влязла в законна сила на 29.11.2000 г., по описа на РС – Горна Оряховица е осъден на основание чл.196 от НК на наказание лишаване от свобода за срок от три година, за деяние извършено на 15.05.1998 г.

9.С присъда №4/17.01.2001 г. по н.д.о.х. №34/2000 г., влязла в законна сила на 16.02.2001 г., по описа на РС – Левски е осъден на основание чл.196 от НК на наказание лишаване от свобода за срок от една година и седем месеца, за деяние извършено на 09/10.04.1998 г., на основание чл.196 от НК на наказание „лишаване от свобода за срок от една година и шест месеца, за деяние, извършено на 09/10.04.1998 г.

10.С присъда от 16.03.2001 г. по н.д.о.х. №1214/2000 г., влязла в законна сила на 23.08.2001 г., по описа на РС – Плевен е осъден на основание чл.195 от НК на наказание лишаване от свобода за срок от една година и шест месеца, като на основание чл.66 от НК е отложено изтърпяването за срок от три години, за деяние извършено на 28.07.1995 г.

11.С присъда №9/18.01.2001 г. по н.д.о.х. №75/1999 г., влязла в законна сила на 31.01.2002 г., по описа на РС – Свищов е осъден на основание чл.346 от НК на наказание лишаване от свобода за срок от две години, за деяние извършено на 21.05.1998 г., на основание чл.196 от НК е осъден на наказание лишаване от свобода за срок от три години, за деяние извършено на 22.05.1998 г., на основание чл.196 от НК е осъден на наказание лишаване от свобода за срок от четири години, за деяние на 22.05.1998 г. и на основание чл.196 от НК е осъден на наказание лишаване от свобода за срок от четири години,за деяние извършено на 22.05.1998 г.
С определение РС – Свищов от 05.11.2002 г. по ч.н.д.№260/2002 г. е определил за изтърпяване най – тежкото от наказанията наложени с присъда по н.о.х.д. №16/99 г. на РС – Свищов, по н.о.х.д. №89/1999 г. на РС – Горна Оряховица, по  н.о.х.д. №209/1999 на ПлОС, по н.о.х. д.№34/2000 на ЛРС и ох 75/99 г. на Свищовски, а именно 15 г. лишаване от свобода. Определението влязло в сила на 27.03.2004 г.

12.С присъда №237/22.04.2004 г. по н.д.о.х. №1115/2003 г., влязла в законна сила на 09.11.2004 г., по описа на РС – Горна Оряховица е осъден на основание чл.346 от НК на наказание лишаване от свобода за срок от три години, за деяние извършено на 15/16.04.1998 г.

13.С присъда №254/29.04.2004 г. по н.д.о.х. №578/2004 г., влязла в законна сила на 24.03.2005 г., по описа на РС – Горна Оряховица е осъден на основание чл.325 във вр. с чл.29 от НК на наказание лишаване от свобода за срок от пет години и два месеца, за деяние извършено на 22.04.2004 г.

14.С присъда №1307/11.10.2005 г. по н.д.о.х. №1427/2003 г., влязла в законна сила на 27.10.2005 г., по описа на РС – Велико Търново е осъден на основание чл.196 от НК на наказание лишаване от свобода за срок от три години, за деяние извършено на 09.04.1998 г.; на основание чл.346 от НК е осъден на наказание лишаване от свобода за срок от една година, за деяние извършено на 09.04.1998 г.; на основание чл.346 от НК е осъден на наказание лишаване от свобода за срок от една година, за деяние извършено на 10/11.04.1998 г. и на основание чл.196 от НК е осъден на наказание лишаване от свобода за срок от две години, за деяние извършено на 10/11.04.1998 г. и на основание чл.23 от НК е определено едно общо наказание, а именно три години лишаване от свобода при първоначален строг режим.
С определение №85/22.02.2006 г. РС –В.Търново в сила от 23.03.2006 г. е определено общо наказание по присъди по н.о.х.д. №1427/2003 г., н.о.х.д. №1115/2003 г., н.о.х.д. №578/2004 г. в размер на 5 г. 2 м. лишаване от свобода при първоначален строг режим и на основание чл.24 от НК е увеличено определеното общо наказание с 2 г. 7 м.
15.С присъда №80/05.07.2007 г. по н.д.о.х. №354/2007 г., влязла в законна сила на 20.07.2007 г., по описа на РС – Левски е осъден на основание чл.196 от НК на наказание лишаване от свобода за срок от три месеца, за деяние извършено на 17/18.05.1998 г.

	Съдът като прецени направеното искане, становището на осъдения, счита, че искането е основателно.
Тъй като последната влязла в сила присъда по  отношение на осъдения А.М. е постановена от РС – Левски, съдът счита, че на  основание чл.39, ал.1 от НПК делото е подсъдно на същия съд.
Съгласно разпоредбата на параграф 90 от ПЗР на ЗИДНК Д.в. бр.92/27.09.2002 г., рецидивистите осъдени с влязла в сила присъда при условията на действащия до влизането на този закон в сила чл.26 /в сила от 08.08.1997 г./  изтърпяват наказание за всяко осъждане, но не повече от предвидения в закона максимален размер за най – тежкото от престъпленията, за които са осъдени.
Съгласно съдебната практика, когато няколко престъпления са едновременно в реална съвкупност и рецидив следва да се налага общо наказание за съвкупността по онези присъди, по които са налице условията за това и то в най - благоприятно съчетание за осъдения, като се има предвид размерът на наложеното общо наказание и наказанието което следва да търпи отделно.
Съдът като взе предвид изложеното, счита, че най - благоприятното съчетание по отношение на осъдения М. следва да бъде определено едно общо наказание по н.о.х.д.№16/19999 г на РС - Свищов, н.о.х.д. №209/1999 г. на ОС -Плевен, н.о.х.д. №89/1999 г. на РС – Горна Оряховица, н.о.х.д. №34/2000 г. на РС - Левски, н.о.х.д. №1214/2000 г. на РС - Плевен, н.о.х.д. №75/1999 г. на РС - Свищов, н.о.х.д.№1115/2003 г. на РС – Горна Оряховица, н.о.х.д.№1427/2003 г. на РС – Велико Търново, н.о.х.д.№354/2007 г. на РС – Левски, а именно 15 г., което представлява максималния срок на наказанието предвидено в разпоредбата на чл.199, ал.1 т.4 от НК за престъплението по което е осъден по н.о.х.д. №209/1999 г. на ПлОС. Същото се явява най - тежко наказание, за което законът предвижда наказание лишаване от свобода до 15 г.
Деянията по тези присъди са извършени в периоди от време преди да има влязла в сила присъда за което и да е от тях. Представляват опасен рецидив и М. е осъден за тях по действащият след 05.08.1997 г. чл.26 от НК с влезли в сила присъди до влизане в сила на изменението в параграф 90 от Д.в. бр.92/2002 г. от 27.09.2002 г.
Следва да се приспадне фактическо изтърпяното към момента наказание лишаване от свобода по горе цитираните присъди. 
Следва да се присъедини към така определеното общо най – тежко наказание и наложеното по отношение на М. наказание с присъдата на ПОС по н.д.о.х.№209/99 г. задължително заселване за срок от три години по постоянното му местоживеене в гр. Свищов.
Наказанието от пет години и два месеца лишаване от свобода наложено с присъда 254/29.04.2004 г. по ох 578/2004 г. по описа на РС – Горна Оряховица следва да се изтърпи отделно от определените общи най – тежки наказания, тъй като се намира при условията на рецидив по отношение на другите престъпления.
Следва на основание чл.25, ал.2 от НК да се приспаднат реално изтърпените наказания лишаване от свобода по горе цитираните присъди. 
	Предвид изложеното, съдът

ОПРЕДЕЛИ:
	НА ОСНОВАНИЕ чл.25 ал.1, вр. чл.23 ал.1 от НК ОПРЕДЕЛЯ на А.М.  от гр. С., ЕГН **********, едно общо наказание	НА ОСНОВАНИЕ параграф 90 от ПЗР на ЗИДНК Д.в. бр.92/27.09.2002 г. по н.д.о.х. №16/1999 г. на РС – Свищов; н.д.о.х. №209/1999 г. на ОС – Плевен; н.д.о.х. №89/1999 г. на РС – Горна Оряховица; н.д.о.х. №34/2000 г. на РС – Левски; н.д.о.х. №1214/2000 г. на РС – Плевен; н.д.о.х. №75/1999 г. на РС – Свищов; н.д.о.х. №1115/2003 г. на РС – Горна Оряховица; н.д.о.х. №1427/2003 г. на РС – Велико Търново и н.д.о.х. №20074410200354 на РС - Левски, а именно ПЕТНАДЕСЕТ ГОДИНИ ЛИШАВАНЕ ОТ СВОБОДА при първоначален СТРОГ РЕЖИМ.
ПРИСЪЕДИНЯВА към така определеното общо наказание и наложеното по отношение на М. наказание с присъдата на ПОС по н.д.о.х.№209/99 г. ЗАДЪЛЖИТЕЛНО ЗАСЕЛВАНЕ ЗА СРОК ОТ ТРИ ГОДИНИ ПО ПОСТОЯННОТО МУ МЕСТОЖИВЕЕНЕ В ГР. СВИЩОВ.
	НА ОСНОВАНИЕ чл.25 ал.2 от НК ПРИСПАДА  изтърпяното до този момент наказание лишаване от свобода по цитираните присъди.	
	ПОСТАНОВЯВА отделно изтърпяване на наказанието по н.д.о.х.№578/2004 г. на РС – Горна Оряховица – ПЕТ ГОДИНИ И ДВА МЕСЕЦА ЛИШАВАНЕ ОТ СВОБОДА.
	НА ОСНОВАНИЕ чл.25 ал.2 от НК ПРИСПАДА  изтърпяното до този момент наказание лишаване от свобода по всички цитирани по -горе присъди.	
ОПРЕДЕЛЕНИЕТО подлежи на обжалване и протест пред ПОС в 15-дневен срок от днес.
Протоколът написан в с. з. и приключи в 14.30 часа.

СЕКРЕТАР:				ПРЕДСЕДАТЕЛ:

                       СЪДЕБНИ ЗАСЕДАТЕЛИ:1.

						        2.